Hadis va hayot
Shayx Muhammad Sodiq Muhammad Yusuf muallifligi ostida yozilgan, 39 juzdan iborat „Hadis va hayot“ silsilasi mashhur alloma, Qohiradagi „al-Azhar“ dorilfununi mudarrislaridan biri shayx Mansura Ali Nosif hazratlarining „At-toj al-jomeʼ lil-usul fii ahadiysur Rasul“ („Rasul sollallohu alayhi vasallamning hadislaridan asllarni jam qiluvchi toj“) deb nomlangan ulkan asarlariga yozilgan komil va shomil sharhlardan iborat to‘plamdir. Bugungi kungacha toʻplamning 34 ta juzi 32 jildda chiqqan. Ilk juzi 2003-yili „ Sharq“ nashriyotida 10 ming nusxada nashr qilingan. Bugungi kunda „Hilol-Nashr“ nashriyotida 7-marta qayta nashr qilinayapti (bunga „Sharq“ nashriyotida bosilganlari kirmaydi). Ushbu kitob hozirda rus tiliga ham tarjima qilingan (Хадисы и Жизнь).